
1. วัตถุประสงค์

เพื่อใช้เป็นแนวทางในการดำเนินการออกแบบและผลิตสื่อศิลปกรรมเพื่อการประชาสัมพันธ์ของกองเกษตรสารนิเทศ สำนักงานปลัดกระทรวงเกษตรและสหกรณ์ได้ถูกต้อง เหมาะสม ทันต่อสถานการณ์ และเป็นมาตรฐานเดียวกันอย่างมีประสิทธิภาพ  
2. ขอบเขต

ใช้เป็นแนวทางในการจัดทำสื่อศิลปกรรมเพื่อการประชาสัมพันธ์ ทั้งการจัดทำสื่อสิ่งพิมพ์ สื่อดิจิทัลกราฟิก และสื่อกิจกรรมนิทรรศการ ผ่านช่องทางสื่อสารต่าง ๆ ของกองเกษตรสารนิเทศ สำหรับให้บุคลากรของหน่วยงานซึ่งมีหน้าที่เกี่ยวข้องกับการออกแบบ ผลิต และเผยแพร่ชิ้นงานศิลปกรรม หรือเชื่อมโยงกับการปฏิบัติงานด้านดังกล่าว นำไปปฏิบัติหรือประยุกต์ใช้ตามความเหมาะสม 
3. คำจำกัดความ
3.1  การประชาสัมพันธ์ เป็นการกระทำที่เกิดจากการวางแผนล่วงหน้าในการที่จะสร้างความเข้าใจกับสาธารณชนที่เกี่ยวข้อง เพื่อก่อให้เกิดทัศนคติที่ดี ภาพพจน์ที่ดี อันจะนำไปสู่สัมพันธภาพที่ดีระหว่างหน่วยงานและสาธารณชน ก่อให้เกิดการสนับสนุนและความร่วมมือ เสรี วงษ์มณฑา (2541, หน้า 7) 
3.2 งานศิลปกรรมเพื่อการประชาสัมพันธ์ เป็นการนำองค์ประกอบทางศิลปะ เช่น สี รูปทรงภาพประกอบ ตัวอักษร และการจัดองค์ประกอบภาพ มาใช้ในการออกแบบสื่อประชาสัมพันธ์รูปแบบต่าง ๆ 
ที่ไม่ได้จำกัดอยู่เฉพาะชิ้นงานทางกายภาพอย่างโปสเตอร์ แผ่นพับ พื้นหลังในการจัดงาน (Backdrop) หรือ นิทรรศการต่าง ๆ เท่านั้น แต่ยังรวมถึงอินโฟกราฟิก วิดีโอประชาสัมพันธ์ เว็บไซต์ หรือสื่อสังคมออนไลน์ของ หน่วยงานรัฐ 

3.3 เจ้าหน้าที่กลุ่มเทคโนโลยีโสตทัศนูปกรณ์ หมายถึง บุคลากรทุกตำแหน่งที่สังกัดกลุ่มเทคโนโลยีโสตทัศนูปกรณ์ 
4. หน้าที่ความรับผิดชอบ

ผู้อำนวยการกองเกษตรสารนิเทศ
:
พิจารณาประเด็นที่เหมาะสม และตรวจสอบ/อนุมัติชิ้นงานศิลปกรรมขั้นสุดท้ายก่อนนำไปจัดพิมพ์หรือเผยแพร่
หัวหน้ากลุ่มเทคโนโลยีโสตทัศนูปกรณ์ : คัดเลือกประเด็นและข้อมูลที่มีความน่าสนใจ วางแผนการออกแบบ และตรวจความถูกต้องของชิ้นงานก่อนส่งเสนอ
นักวิชาการเผยแพร่ :   - จัดหาข้อมูลและประสานงานเนื้อหาประกอบการจัดทำงานศิลปกรรม   
- ออกแบบ จัดทำโครงร่าง (Layout) ผลิตและติดตั้ง/เผยแพร่งานศิลปกรรม
5.  Work Flow กระบวนการ  



















6. ขั้นตอนการปฏิบัติงาน
กระบวนการก่อนการผลิตงานศิลปกรรม
6.1 การเตรียมข้อมูล การวางแนวคิด และจัดเตรียมเครื่องมือ
6.1.1 ศึกษา วิเคราะห์ วางแผนเพื่อผลิตงานศิลปกรรม โดยนำนโยบายของกระทรวงฯ กิจกรรมสำคัญ และสถานการณ์ปัจจุบัน มากำหนดประเด็น เนื้อหาสาระ กรอบแนวคิด รูปแบบชิ้นงานให้สอดคล้องกับวัตถุประสงค์และกลุ่มเป้าหมาย  
6.1.2 กำหนดโทนสี รูปแบบฟอนต์ และโครงสร้างภาพรวม
6.1.3 ประสานงานกับหน่วยงานเจ้าของเรื่องเพื่อตรวจสอบความถูกต้องของข้อมูลดิบ ตัวเลข สถิติ และชื่อบุคคลสำคัญ
6.1.4 จัดเตรียมเครื่องมืออุปกรณ์สำหรับการออกแบบ เช่น ภาพประกอบ และฟอนต์ที่จะนำมาใช้งาน
กระบวนการระหว่างการผลิตงานศิลปกรรม
6.2 ขั้นการจัดทำแบบร่างและการออกแบบ
6.2.1 ดำเนินการร่างโครงสร้างและจัดวางองค์ประกอบ (Layout) ลงบนโปรแกรมออกแบบ โดยควบคุมสัดส่วนและขนาดพิกเซลให้ตรงกับช่องทางที่จะนำไปเผยแพร่จริง
6.2.2 ลงรายละเอียดสีสัน ตกแต่งภาพ จัดวางข้อความให้อ่านง่าย ชัดเจน มีความสวยงามดึงดูดสายตาตามสคริปต์หรือใบงานที่กำหนด
6.3 ขั้นการตรวจทานและปรับปรุงคุณภาพ
6.3.1 ตรวจสอบคุณภาพความคมชัดของภาพ ชิ้นงานต้องไม่แตกหรือเบลอ เช็กความถูกต้องของตัวสะกด วรรณยุกต์ และการใช้ตราสัญลักษณ์ (Logo) ให้ถูกต้อง
6.3.2 ส่งแบบร่างชิ้นงาน (Draft) ให้หัวหน้ากลุ่มฯ เสนอผู้อำนวยการกองเกษตรสารนิเทศ และหน่วยงานผู้ขอรับบริการร่วมพิจารณา หากมีจุดผิดพลาดหรือต้องการแก้ไขปรับปรุง ให้ดำเนินการแก้ไขเพื่อความสมบูรณ์ก่อนนำไปใช้งาน
กระบวนการหลังการผลิตงานศิลปกรรม
6.4  เผยแพร่ประชาสัมพันธ์สื่อศิลปกรรมผ่านช่องทางสื่อต่าง ๆ
· เว็บไซต์กระทรวงเกษตรและสหกรณ์ (www.moac.go.th) 
· เว็บไซต์สำนักงานปลัดกระทรวงเกษตรและสหกรณ์ (www.opsmoac.go.th)
· Facebook กระทรวงเกษตรและสหกรณ์ 
7. มาตรฐานการปฏิบัติงาน 
มาตรฐานระยะเวลา 
	การประชาสัมพันธ์โดยใช้คลิปวิดีโอ

	มาตรฐานระยะเวลา

	· ศึกษารายละเอียดงานที่ได้รับมอบหมาย
	1 วัน/ชิ้นงาน

	· รวบรวมข้อมูลและวิเคราะห์ข้อมูล/จัดเตรียมวัสดุอุปกรณ์
	1 - 3 วัน/ชิ้นงาน

	· ออกแบบและสร้างสรรค์งานศิลปกรรม 
หรืออินโฟกราฟิค
	2 - 5 วัน/ชิ้นงาน

	· นำเสนองานศิลปกรรมเพื่อพิจารณาปรับปรุงแก้ไข
	1 - 3 วัน/ชิ้นงาน

	· ดำเนินการผลิตงานศิลปกรรม
	1 - 2 วัน/ชิ้นงาน

	· ติดตั้ง ส่งมอบ เผยแพร่งานศิลปกรรมหรือInfographic ที่ผลิต
	1 วัน/ชิ้นงาน


มาตรฐานคุณภาพงาน งานศิลปกรรมที่ผลิตมีความถูกต้อง สามารถติดตั้งหรือเผยแพร่ได้ทันเวลา
8. ระบบติดตามประเมินผล
จำนวนชิ้นงานศิลปกรรมที่ผลิตสำเร็จ 
9. แบบฟอร์มที่ใช้

การผลิตและเผยแพร่งานศิลปกรรมเพื่อการประชาสัมพันธ์ ไม่มีแบบฟอร์มอย่างเป็นทางการ
ภาคผนวก
1. ตัวอย่างงานศิลปกรรมเพื่อการประชาสัมพันธ์
ผู้จัดทำ
จ่าสิบตรีวีระ คำกอง
ตำแหน่งนายช่างภาพชำนาญงาน
สังกัดกลุ่มเทคโนโลยีโสตทัศนูปกรณ์ กองเกษตรสารนิเทศ
สำนักงานปลัดกระทรวงเกษตรและสหกรณ์
คู่มือการปฏิบัติงาน


งานศิลปกรรมเพื่อการประชาสัมพันธ์





หัวหน้ากลุ่มเทคโนโลยีโสตทัศนูปกรณ์





กระบวนการก่อน


การผลิตงานศิลปกรรม





(1) ศึกษารายละเอียดงานที่ได้รับมอบหมาย








นักวิชาการเผยแพร่ 





(2) รวบรวมข้อมูลและวิเคราะห์ข้อมูล/�จัดเตรียมวัสดุอุปกรณ์








นักวิชาการเผยแพร่ �








(1) ออกแบบและสร้างสรรค์งานศิลปกรรม �หรืออินโฟกราฟิค





กระบวนการระหว่าง


การผลิตงานศิลปกรรม








(2) นำเสนองานศิลปกรรมเพื่อพิจารณา�ปรับปรุงแก้ไข








ผอ.กองเกษตรสารนิเทศ/หัวหน้ากลุ่มเทคโนโลยีโสตทัศนูปกรณ์








นักวิชาการเผยแพร่ �








(3) ดำเนินการผลิตงานศิลปกรรม








กระบวนการหลัง


การผลิตงานศิลปกรรม








นักวิชาการเผยแพร่ 








ติดตั้ง ส่งมอบ เผยแพร่งานศิลปกรรม�หรือ Infographic ที่ผลิต








